โรคสมองเสื่อมไม่ได้ก่อปัญหาเรื่องความทรงจำเพียงอย่างเดียว แต่ยังส่งผลอะไรอีกบ้าง
อยู่กับผู้สูงวัย อย่างเข้าใจโรคสมองเสื่อม ตอนที่ 2 อยู่กับผู้สูงวัย อย่างเข้าใจโรคสมองเสื่อม ตอนที่ 2 โรคสมองเสื่อม Dementia ไม่ได้ก่อปัญหาเรื่องความทรงจำเพียงอย่างเดียว แต่ยังทำให้ความสามารถในการเรียนรู้ลดลง การใช้เหตุผล การทรงจำหรือพยายามเรียกสิ่งที่เคยรู้จักในอดีต แล้วยังทำให้สูญเสียรูปแบบการคิด ความรู้สึก และกิจกรรมต่างๆ อีกด้วย นอกจากปัญหาด้านจิตใจและพฤติกรรมจะมีผลกระทบต่อผู้ป่วย โรคสมองเสื่อมยังส่งผลถึงคุณภาพชีวิตของผู้ดูแลผู้ป่วย และการดูแลโดยองค์กรหรือสถาบันที่เกี่ยวข้อง เนื่องจากโรคสมองเสื่อม ทำให้ผู้ป่วยมีสภาพแย่ลง ไม่สนใจตนเอง และไม่สามารถยับยั้งการกระทำ อาจระเบิดอารมณ์ หรือกระทำการรุนแรง ผู้ป่วยโรคสมองเสื่อม ประมาณ 20-30 จะได้รับผลกระทบจากอาการซึมเศร้า Depression และอีก 20 จะมีอาการวิตกกังวล Anxiety อาการทางโรคจิต Psychosis เช่นอาการหลอนหรือก่อกวน และอาการกระสับกระส่ายหรือก้าวร้าวรุนแรง ก็มักพบได้ในผู้ป่วยโรคสมองเสื่อมเช่นกัน จึงมีความจำเป็นต้องประเมินอาการทั้งหลายดังกล่าว และดูแลรักษาตามพื้นฐานของโรคสมองเสื่อมเป็นรายบุคคล วารสารสมาคมแพทย์แคนาดา Canadian Medical Association Journal รายงานว่า ควรมีความตระหนักถึงปัญหาร้ายแรงที่เกิดจากการขับรถของผู้ป่วยโรคสมองเสื่อม ที่ก่อให้เกิดความสูญเสียต่อตนเองและต่อผู้อื่น จนอาจถึงชีวิต แพทย์ควรแนะนำการทดสอบขับขี่ยานพาหนะที่เหมาะสม เมื่อถึงเวลาที่ควรหยุดขับขี่ ในประเทศอังกฤษมีหน่วยงานที่ดูแลใบอนุญาตขับขี่และยานพาหนะ Driving Vehicle Licensing Agency DVLA ก็ได้ระบุว่าผู้ป่วยจากโรคสมองเสื่อมที่มีปัญหาความจำระยะสั้น มีความสับสนงุนงง รวมถึงปัญหาด้านสายตาหรือการตัดสินใจ จะต้องถูกเพิกถอนใบอนุญาตขับขี่ ในสหรัฐอเมริกา มีกฎหมายรัฐฟลอริดา ชื่อ Baker Act อนุญาตให้ผู้รักษากฎหมายและศาล มีอำนาจบังคับการตรวจสอบสภาพจิตของผู้ต้องหาที่เป็นโรคสมองเสื่อมหรือโรคจิตอื่นๆ ในประเทศอังกฤษ ผู้ป่วยโรคสมองเสื่อม ที่อาจเป็นอันตรายต่อตนเองหรือต่อผู้อื่น อาจถูกจองจำ อาศัยอำนาจกฎหมายสุขภาพจิต Mental Health Act ของปี พ.ศ. 2526 เพื่อประเมิน ดูแล และรักษา แต่เป็นมาตรการสุดท้าย และมักจะหลีกเลี่ยงได้ หากผู้ป่วยมีครอบครัวหรือเพื่อนช่วยดูแลให้ การเกิดความบาดเจ็บที่สมอง Brain injury หลายประเภท เพียงครั้งเดียวก็อาจเป็นเหตุให้เกิดความเสียหายที่คงอยู่ อาการบาดเจ็บรุนแรง Trauma ที่สมองอาจก่อให้เกิดความเสียหายในเนื้อสมองส่วนสีขาว White matter โดยทั่วไป จะกระจาย Diffuse ความเสียหายไปตามแกน Axonal ของเซลล์ประสาท หรืออาจสร้างความเสียหายเฉพาะบริเวณ ที่อาจต้องอาศัยศัลยกรรมระบบประสาท Neurosurgery ในการรักษา การขาดเลือดหรือออกซิเจนไปเลี้ยงสมองชั่วคราว อาจก่อให้เกิดการบาดเจ็บเฉพาะที่เพราะหลอดโลหิตตีบตัน Hypoxic-ischemic injury โรคหลอดเลือดสมอง Stroke หรือการติดเชื้อทำให้เยื่อบุสมองอักเสบ Meningitis และหรือตัวเนื้อสมองอักเสบ Encephalitis ทำให้เกิดอาการชัก Seizure และภาวะโพรงสมองคั่งน้ำ Hydrocephalus อาจทำให้เกิดผลในระยะยาวกับกระบวนการรับรู้และทำความเข้าใจ Cognition การบริโภคสุรา Alcohol ที่มากเกินไปทำให้เกิดโรคสมองเสื่อมจากสุรา Alcohol dementia ส่วนยาเสพติดอื่นๆก็มีสารที่ก่อให้เกิดโรคสมองเสื่อม เมื่อบุคคลเลิกพฤติกรรมการบริโภคสุราหรือยาเสพติดเกินขนาดแล้ว โรคสมองเสื่อมก็จะยังคงอยู่แต่จะไม่มีการทำลายต่อ แหล่งข้อมูล ปฐมา ลอออรรถพงศ์
โรคสมองเสื่อมไม่ได้ก่อปัญหาเรื่องความทรงจำเพียงอย่างเดียว แต่ยังทำให้ความสามารถในการเรียนรู้ลดลง การใช้เหตุผล การทรงจำหรือพยายามเรียกสิ่งที่เคยรู้จักในอดีต แล้วยังทำให้สูญเสียรูปแบบการคิด ความรู้สึก และกิจกรรมต่างๆ อีกด้วย นอกจากปัญหาด้านจิตใจและพฤติกรรมจะมีผลกระทบต่อผู้ป่วย โรคสมองเสื่อมยังส่งผลถึงคุณภาพชีวิตของผู้ดูแลผู้ป่วย และการดูแลโดยองค์กรหรือสถาบันที่เกี่ยวข้อง เนื่องจากโรคสมองเสื่อม ทำให้ผู้ป่วยมีสภาพแย่ลง ไม่สนใจตนเอง และไม่สามารถยับยั้งการกระทำ อาจระเบิดอารมณ์ หรือกระทำการรุนแรง ผู้ป่วยโรคสมองเสื่อม ประมาณ 20-30 จะได้รับผลกระทบจากอาการซึมเศร้า และอีก 20 จะมีอาการวิตกกังวล อาการทางโรคจิต เช่น อาการหลอนหรือก่อกวน และอาการกระสับกระส่ายหรือก้าวร้าวรุนแรง ก็มักพบได้ในผู้ป่วยโรคสมองเสื่อมเช่นกัน จึงมีความจำเป็นต้องประเมินอาการทั้งหลายดังกล่าว และดูแลรักษาตามพื้นฐานของโรคสมองเสื่อมเป็นรายบุคคล
อายุรศาสตร์ (อายุรศาสตร์) - Internal Medicine,จิตเวชศาสตร์ (จิตเวชศาสตร์) - Psychiatry